kardosdrur/scandi-wiki huggingface dataset:
Footloose (film fra 1984)

Footloose er en amerikansk film fra 1984, instrueret af Herbert Ross.

Handling 

Ren flytter fra Chicago til en lille by i Iowa med sin mor. I den lille by er det forbudt at danse. Sammen med vennen Willard (Chris Penn) og præstens datter Ariel (Lori Singer) bestemmer Ren (Kevin Bacon) sig for at gøre noget. Vennerne beslutter at holde et skolebal, men for at kunne gøre det, må Ren overtale byrådet. Byrådet består af syv personer. En af dem er Shaw Moore (præsten), spillet af John Lithgow. Og han var med til at vedtage forbuddet.

Medvirkende 
 Kevin Bacon som Ren McCormack
 Lori Singer som Ariel Moore
 John Lithgow som Reverend Shaw Moore
 Dianne Wiest som Vi Moore
 Chris Penn som Willard Hewitt
 Sarah Jessica Parker som Rusty
 John Laughlin som Woody
 Elizabeth Gorcey som Wendy Jo
 Frances Lee McCain som Ethel McCormack
 Jim Youngs som Chuck Cranston

Referencer

Eksterne henvisninger 
 
 
 Footloose  hos The Numbers
 Footloose  Anmeldelse, historie og filmesteder

Amerikanske film fra 1984
Engelsksprogede film
Dansefilm fra USA
Dramafilm fra USA
Arctic Race of Norway

Arctic Race of Norway er verdens nordligste cykelløb. Det afvikles over fire etaper, der afholdes i det nordlige Norge i løbet af august. Løbet arrangeres af ASO, der også arrangerer blandt andet Tour de France, Vuelta a España og Dakar Rally. Løbet blev kørt for første gang i 2013.

Tidligere vindere 
Løbet er blevet vundet af følgende ryttere:

Referencer

Eksterne henvisninger
Helena af Storbritannien

Prinsesse Helena af Storbritannien (Helena Augusta Victoria; 25. maj 1846 – 9. juni 1923) var en britisk prinsesse, der var datter af dronning Victoria af Storbritannien og prins Albert af Sachsen-Coburg og Gotha. Hun var gift med den danskfødte prins Christian af Augustenborg, der blev forvalter og jagtmester for de kongelige besiddelser ved Windsor Castle.

Tidlige liv 

Prinsesse Helena blev født på Buckingham Palace i London den , dagen efter sin mors 27 års fødselsdag. Hun var den tredje datter og det femte barn af dronning Victoria af Storbritannien og hendes gemal prins Albert af Sachsen-Coburg og Gotha. Albert rapporterede til sin bror, hertug Ernst 2. af Sachsen-Coburg og Gotha, at Helena "kom til verden ganske blå, men hun har det godt nu". Han tilføjede, at dronningen "led længere og mere end de andre gange, og hun bliver nødt til at forholde sig helt i ro for at komme sig."

Hun blev døbt med navnene Helena Augusta Victoria to måneder efter sin fødsel den 25. juli 1846 i The Private Chapel i Buckingham Palace af ærkebiskoppen af Canterbury William Howley. Hendes faddere var Arvestorhertugen af Mecklenburg-Strelitz, Hertuginden af Orléans og Hertuginden af Cambridge. I familien var hun kendt som Lenchen.

Ægteskab 
Prinsesse Helena blev gift 5. juli 1866 på Windsor Castle med prins Christian af Augustenborg, der var søn af titulær hertug Christian August 2. af Augustenborg og komtesse Louise Danneskiold-Samsøe.

Boede ved Windsor 
Prins Christian blev forvalter og jagtmester (Ranger of Windsor Great Park) for de kongelige besiddelser ved Windsor i Berkshire, England.

Parret boede først på Frogmore House i Home Park (Windsor). I 1872 flyttede de til Cumberland Lodge i Windsor Great Park, hvor de boede resten af deres liv. I London havde de en lejlighed i Schomberg House. Efter deres død overtog deres døtre lejligheden i London.

Børn 
 Christian Victor, 1867-1900, ugift. 
 Albert, 1869-1931, der i 1921-31 var den sidste titulære hertug af Augustenborg. Albert blev far til en datter født udenfor ægteskab (Valerie Marie zu Schleswig-Holstein, 3. april 1900 - 14. april 1953), moderen døde i barselsseng. 
 Helena Victoria, 1870-1948, ugift.
 Marie Louise, 1872-1956, gift med prins Aribert af Anhalt (skilt 1900), ingen børn.
 Frederik Harald, f. og d. 1876.

Titler 
 25. maj 1846 – 5. juli 1866: Hendes Kongelige Højhed Prinsessen (The Princess) Helena, prinsesse af Sachsen-Coburg og Gotha, hertuginde af Sachsen 
 5. juli 1866 – 17. juli 1917: Hendes Kongelige Højhed Prinsesse Christian af Slesvig-Holsten, prinsesse af Storbritannien og Irland, prinsesse af Sachsen-Coburg og Gotha, hertuginde af Sachsen
 17. juli 1917 – 9. juni 1923: Hendes Kongelige Højhed Prinsesse Christian, prinsesse af Storbritannien og Irland

Referencer

Litteratur 
 
 

Prinsesser fra Storbritannien
Huset Sachsen-Coburg-Gotha
Huset Augustenborg
Personer fra London
Footloose (film fra 2011)

Footloose er en amerikansk film fra 2011. Filmen er instrueret af Craig Brewer, og har Kenny Wormald, Julianne Hough, Dennis Quaid og Andie MacDowell i hovedrollerne. Filmen er en genindspilning af filmen fra 1984 med samme navn, som havde Kevin Bacon i hovedrollen.

Handling 

Efter at pastor Shaw Moore (Dennis Quaid) af den lille landsbyen Bomont mister sin søn Bobby i en bilulykke (hvor også fire venner af Bobby døde), foreslår han et dusin nye lover mod fester for mindreårig – herunder dans uden tilsyn fra voksne, lover som bliver enstemmig vedtaget.

Tre år senere kommer Ren McCormack (Kenny Wormald) til Bomont. Hans mor har netop lidt en langsom død af leukemi, hans far stak af under hendes sygedom, og derfor må han flytte ind hos sin onkel Wes (Ray McKinnon), tante Lulu (Kim Dickens) og deres to små børn. Han bliver umiddelbart betaget af præstens oprørske datter Ariel (Julianne Hough), der daterer de arrogante bilkører Chuck Cranston (Patrick John Flueger). Ren bliver venner med Willard (Miles Teller), som fortæller ham om danseforbudet, og at han har en god tone med Ariel veninde Rusty (Ziah Colon), som her efter også får en "ting" gående med Willard. Ren bestemmer sig umiddelbart for at tage et opgør med Bomonts excentriske love, og for at sikre sig om at afgangselevene på Bomont High får sin skoledans.

Medvirkende 
 Kenny Wormald som Ren McCormack
 Julianne Hough som Ariel Moore
 Dennis Quaid som Reverend Shaw Moore
 Andie MacDowell som Vi Moore
 Miles Teller som Willard Hewitt
 Ser'Darius Blain som Woody
 Ziah Colon som Rusty
 Patrick John Flueger som Chuck Cranston
 Ray McKinnon som onkel Wes Warnicker
 Kim Dickens som tante Lulu Warnicker

Referencer

Eksterne henvisninger 
 
 
 
 Footloose  hos The Numbers

Amerikanske film fra 2011
Dansefilm fra USA
Dramafilm fra USA
Engelsksprogede film
Filmgenindspilninger
Burlesque (film)

Burlesque er et amerikansk musikaldrama fra 2010. Filmen er skrevet og instrueret af Steve Antin, og har Cher og Christina Aguilera i hovedrollerne.

Cher og Aguilera bidrog til soundtrack albummet, Aguilera bidrager med otte ud af de ti sange og Cher med de resterende to. Albummet blev udgivet i 19. november 2010 og modtog to nomineringer ved den 54. Grammy Awards. Sangen "You Haven't Seen the Last of Me", skrevet af Diane Warren og sunget af Cher, vandt Golden Globe Award for bedste originale sang i 2011, mens filmen blev nomineret til Golden Globe for bedste film - musical eller komedie.

Handling 

Ali (Christina Aguilera) arbejder på en bar i Iowa, USA, da hendes chef nægtede at betale hende, så beslutter hun at flytte til Los Angeles for at forfølge en sangkarriere i stedet. I Los Angeles, forsøger hun flere job, men intet passer hende. En nat hun hører musik fra et lille sted og blive tiltrukket af den lille natklub Burlesque. Indenfor blev hun forbløffet over danserne og spørger bartender Jack (Cam Gigandet) hvordan hun kan få et job på scenen. Jack siger, at det er klubbens ejer Tess (Cher), hun bør være på udkig efter, så Ali går backstage for at tale med hende. Ali bliver hurtigt sendt væk af Sean (Stanley Tucci), fordi alle er stresset og midt i et show, hvor ændring af tøj og makeup er prioritet højere end hendes jobansøgning. Ali går tilbage til baren, og hun konstaterer, at der er mange mennesker og for lidt personale. Dette resulterer i, at hun tager en bakke og begynder at arbejde, uden at nogen tilladelse. Hun beder dem om at give hende en chance, og får et job som servitrice, da hun virkelig brug for jobbet. I sit job som servitrice, studerer hun alle dansenumre og ønsker intet mere end at være deroppe på scenen.

En nat, da Ali kommer hjem fra arbejde, opdager hun, at hele hendes hotel er blevet vandaliseret, og at hendes penge er stjålet. Ødelagt tager hun hjem til Jack, der lader hende sove der. Jack insisterer på, at hun skal bo der et par dage, fordi hun ikke har andre steder at gå hen, og hans kæreste arbejder 500 mil væk.

Burlesque er i fare for at gå konkurs, og forretningsmand Marcus (Eric Dane) står klar i baggrunden for at købe stedet og han har planer om at rive stedet ned og bygge et højhus. Der blusser følelser op mellem Ali og Jack - til tros for at Jack allerede er forlovet med en anden kvinde.

Medvirkende 

 Christina Aguilera som Alice Marilyn "Ali" Rose
 Cher som Tess
 Cam Gigandet som Jack Miller
 Kristen Bell som Nikki
 Stanley Tucci som Sean
 Eric Dane som Marcus Gerber
 Alan Cumming som Alexis
 Julianne Hough som Georgia
 Peter Gallagher som Vincent "Vince" Scali
 Dianna Agron som Natalie
 Glynn Turman som Harold Saint
 David Walton som Mark DJ
 Terrence J som Dave
 Chelsea Traille som Coco
 Tyne Stecklein som Jesse
 Michael Landes som Greg
 Tanee McCall som Scarlett
 Blair Redford som James / Bumper Band Member
 James Brolin som Mr. Anderson
 Stephen Lee som Dwight

Referencer

Eksterne henvisninger 
 
 
 

Amerikanske film fra 2010
Engelsksprogede film
Dansefilm fra USA
Dramafilm fra USA
Richard Pfeiffer

Richard Friedrich Johannes Pfeiffer (født 27. marts 1858 i Posen, død 15. september 1945 i Schlesien) var en tysk hygiejniker og bakteriolog.

Pfeiffer studerede medicin ved Friedrich Wilhelms Instituttet 1875—80. Han tog doktorgraden 1880 og blev samme år assistentlæge i hæren, var 1887 avanceret til stabslæge og blev assistent hos Robert Koch ved det hygiejniske institut 1888. Her studerede han kaninernes coccidiesygdom og opdagede en hidtil ukendt form for formering hos coccidium oviforme, samt desuden en ny bacille. Pfeiffer stod i hæren til 1890, blev året efter privatdocent og forstander for den videnskabelige afdeling af Institut für Infektionskrankheiten. Pfeiffers navn er knyttet til en influenzabacille, der dog næppe er specifik (Vorläufige Mittheilungen über die Erreger der Influenza i "Deutsche medizinische Wochenschrift", 1892). Hans forskninger over koleraens sygdomskim og over andre kommaformede bakterier udvidede i høj grad kendskabet til immuniteten og hjalp til at afgrænse kolera og tyfus fra andre smitsomme sygdomme, hvad der igen gav anledning til, at man kom ind på præventive indpodninger mod disse sygdomme. Opdagelsen af de specifikke immunsera og immunlegemerne skyldes også Pfeiffer, der 1897 udsendtes med den tyske pestekspedition til Indien og 1898 sammen med Koch til Italien for at studere malaria. Pfeiffer var 1894 blevet titulær professor, kaldtes 1899 til det ordentlige professorat i hygiejne i Königsberg, forflyttedes 1909 til Breslau og fik 1910 Pasteurmedaljen. Med Gaffky, Sticker og Dieudonné udgav han Bericht über die Tätigkeit der zur Erforschung der Pest 1897 nach Indien entsandten Kommission (1899), og med Proskauer Encyklopädie der Hygiene (1902—05).

Kilder 

 

Hygiejnikere
Bakteriologer
Læger fra Tyskland
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Folkebevægelsen (flertydig)

Folkebevægelsen har flere betydninger:

 Folkebevægelsen mod EU – er en tværpolitisk bevægelse, der arbejder for dansk frigørelse fra EU
 Folkebevægelsens Ungdom mod EU – siden 2006 Ungdom mod EU
 Folkebevægelsen Ret- & Velfærd - en dansk politisk bevægelse fra Fremskridtspartiet
 Folkebevægelsen () - politisk parti på Island fra 1994 til 2000.
Klostergården

Klostergården, også kendt som Brødrene Petersens Jomfrukloster og Det Petersenske Jomfrukloster, er en fredet neoklassisk bygning på Amagertorv 29 i Indre By i København. Bygningens bagside vender ud mod Læderstræde. En passage, der også hedder Klostergården, går gennem bygningen.

Historie 
Det Petersenske Jomfrukloster, en stiftelse for ugifte kvinder, blev grundlagt i 1758 i henhold til et testamente af 30. september 1755 fra silke- og klædekræmmeren Albrecht Petersen (1706-1761) og hans bror Sebastian Petersen (1708-1755) med gården nr. 29 på Amagertorv og nr. 32 i Læderstræde samt deres kontante formue. Det oprindelige navn på stiftelsen var "de Brødrene Petersens Jomfru-Sæde eller "Kloster". Til at begynde med fik den til huse i en bygning opført i 1768-1769 af C.F. Harsdorff. Den gik til under Københavns brand 1795 men blev genopbygget i 1797-1798 af Joseph Guione. Omkring 1867 blev den restaureret af J.H. Nebelong og 1880 blev den udvidet med en ekstra etage mod gaden.

Ejendommen blev overtaget af ejendomsselskabet Klostergården i 1918. De gav Bent Helveg-Møller til opgave at renovere bygningen, hvilket han blev præmieret for af byen i 1923. Renoveringen omfattede forhøjelse med en etage mod gården og en portgennemkørsel i 1918 og en klostergang i 1922. Bygningen blev fredet i 1926.

I 2014 blev bygningen købt af Jorcks Ejendomsselskab for 200 mio. kr. Siden 2013 huser den en & Other Stories mod Amagertorv, mens Café Zirup har til huse i siden ud mod Læderstræde.

Arkitektur 
Klostergården er en del af en større karre mellem Højbro Plads i øst og Hyskenstræde i vest. Facaden mod Amagertorv er syv fag lang og har fire etager. Mellem første og anden sal er der opsat en frise med teksten Monumentum Pietatis Petersenianae (til minde om Petersens fromhed). En port til højre for hoveddøren fører ind til en passage, der går forbi tre små gårde, Bankgaard, Bassingaard og Rentegaard, før den når Læderstræde på den anden side af karreen. Passagen stammer fra Helveg-Møllers renovering i 1918.

Noter

Eksterne henvisninger 

Fredede bygninger, konstruktioner og anlæg i Københavns Kommune
Gader i Indre By (København)
Klostre i Danmark
Stiftelser i København
Georg Kaibel

Georg Kaibel (født 30. oktober 1849 i Lübeck, død 12. oktober 1901 i Göttingen) var en tysk filolog.

Kaibel blev professor i Breslau (1879), Rostock (1881), Greifswald (1883), Strassburg (1886) og Göttingen (1897). Han var en af sin tids fornemste kendere af græsk litteratur og græsk kulturliv; ved omfattende samlingsværker og dybgående specialundersøgelser indenfor sin videnskabs forskellige grene indlagde han sig betydlige fortjenester om den klassiske filologi.
 
Kaibels hovedværk er "Epigrammata Graeca ex lapidibus conlecta" (1878), en grundlæggende samling af metriske indskrifter, "Inscriptiones Graecae Siciliae et Italiae" (1890; del XIV af Berlinakademiets græske indskriftsværk), "Stil und Text der Άϑηναίων πολιτεία des Aristoteles" (1893), "Comicorum græcorum fragmenta" (1899). Han udgav kritiske oplag af Athenaios, Sofokles og andre antikke forfattere. Fra 1882 var han den ene redaktør af "Hermes", Tysklands fornemste tidsskrift for klassisk filologi.

Kilder 

 

Klassiske filologer
Filologer fra Tyskland
Ansatte ved Rostocks Universitet
Ansatte ved Greifswalds Universitet
Ansatte ved Göttingens Universitet
Tyskere i 1800-tallet
Personer fra Lübeck
Ugglan
Volyn oblast

Volyn oblast (, ) er en af Ukraines 24 oblaster beliggende i den nordlige del af Ukraine.

Volyn oblast blev grundlagt 4. december 1939. Oblasten har et areal på og et indbyggertal på  indbyggere. Det administrative center for Volyn oblast er placeret i byen Lutsk ( indbyggere). Andre større byer i Volyn oblast er Kovel (), Novovolynsk (), Volodymyr () og Kivertsi ().

Mod vest grænser oblasten op til Polen (voivodskabet Lublin), mod nord op til Hviderusland (Brest voblast), mod øst til Rivne oblast og mod syd til Lviv oblast. Oblasten ligger centralt i den historiske region Volhynien som af oblastens våbenskjold, der har et hvidt kors på en rød baggrund.

I de sydlige dele af oblasten rejser det volynske højland til højder op til 341 moh.

Der er 130 floder med en længde på 10 km eller mere i Volyn oblast. De vigtigste floder i oblastenen er Vestlige Bug og Pripjat. I den sydlige og vestlige del af oblasten passerer det vigtigste europæiske vandskel, der adskiller afvandingsområderne for Sortehavet og Østersøen, herunder floderne Dnepr og Wisła. Pripjat Turija, Stokhid, Styr er bifloder til Dnepr. Langs den vestlige grænse i Wisłas afvandingsområde findes Vestlige Bug der har 24 bifloden (dens største af dem Luga).

Byer i

Referencer

Eksterne henvisninger
Tav (bogstav)

Tav (ת) er det toogtyvende og sidste bogstav i det hebraiske alfabet.

ת har talværdien 400.

Hebraisk sprog
Sredny Stog-kulturen

Sredny Stog-kulturen var en ukrainsk kobberalderkultur 4.500-3.500 f.Kr. Kulturen er opkaldt efter øen Seredny Stih, der ligger midt i floden Dnepr, og hvor nogle af de første arkæologiske fund fra perioden blev gjort. Kulturen menes at have talt det urindoeuropæiske sprog og dermed stamkultur til alle andre indoeuropæiske kulturer. Kulturen blev fulgt af Kurgankulturer som Jamna-kulturen, en hyrdekultur der spredte sig vestpå. 

Kulturen menes at have været en af de første til at tæmme heste til mad og måske til ridning. Kulturen havde permanente bosættelser og levede som jægere og samlere med hold af får og kvæg, kombineret med lavintens dyrkning af emmer, hirse og ærter

Notes 

Arkæologi i Rusland
Kobberalder
Ukraines historie
Mia Green

Maria Amalia Green, (født Lundmark 14. april 1870, død 24. juni 1949) var en svensk fotograf.

Mia Green flyttede fra Skellefteå til Haparanda 1894. I Haparanda åbnede hun 1895 sit første fotoatelier. Senere oprettede hun også filialer i Kemi og på Seskarö. Med tiden skabte hun Haparandas mest værdifulde billedsamling. Fra 1895 til 1940 dokumenterede hun livet, hverdag og fest i fred og krig i Tornedalen. Hun fotograferede flygtninge, soldater, krigsinvalider, Røde kors' aktiviteter, kongeligheder og politikere, men også gullaschbaroner, toldere og smuglere. Undertiden solgte hun sine billeder til aviser i  Stockholm.

Mia Green var også kommunalpolitisk engageret og deltog i det sociale arbejde. Takket være hende byggedes det første alderdomshjem i Haparanda. Hun arbejdede også for at få Invalidegraven sat i værdig stand. 

For att hylde hende har Haparanda by anlagt en park med hendes navn, hvor der er en kopparbuste af hende.

Mia Green er bedstemor til Marika Green og Walter Green og oldemor til skuespilleren Eva Green.

Kilder 
 Haparanda Stadsbildarkiv 1
 Haparanda Stadsbildarkiv 2 
 "Porträttfynd" Nättidningen Rötter

Fotografer fra Sverige
Ludwig Georg Karl Pfeiffer

Ludwig Georg Karl Pfeiffer (født 4. juli 1805 i Kassel, død 2. oktober 1877 sammesteds) var en tysk læge og naturforsker.

Pfeiffer studerede medicin i Göttingen og Marburg, virkede fra 1826 som praktiserende læge i sin fødeby og rejste 1831 til Warszawa som stabslæge; snart opgav han dog denne virksomhed for ganske at hellige sig videnskaben. Som zoolog beskæftigede han sig især med molluskerne og udgav adskillige dygtige og til dels smukt illustrerede arbejder over denne dyreklasse. Hans fleste afhandlinger er optagne i det af ham og Karl Theodor Menke redigerede "Zeitschrift für Malakozoologie", som fra 1854 fortsattes under Titelen: "Malakozoologische Blätter". Også som botaniker publicerede han en række ansete arbejder, for eksempel Abbildungen und Beschreibungen blühender Kakteen (1843—50).

Kilder 

 

Zoologer fra Tyskland
Botanikere fra Tyskland
Militærlæger
Læger fra Tyskland
Faglitterære forfattere fra Tyskland
Tysksprogede forfattere
Tyskere i 1800-tallet
Personer fra Kassel
Lene Beier

Lene Beier (født Lene Ransborg 29. maj 1977 i Skive) er en dansk tv-vært, som i 2014 blev kåret som "Årets Stjerneskud" af Billed Bladets læsere til TV-GULD-festen. I 2016 fik hun prisen som "Årets kvindelige underholdningsvært".

Karriere
Lene Beier fik sit gennembrud på TV2 Fri, hvor hun var vært på Frihuset sammen med bl.a. Cecilie Hother og Thomas Uhrskov fra 5. maj 2013 - 31. december 2014. 
Lene Beier har også været vært i en lang række andre programmer hos TV2 bl.a. En stor dag på godset og datingprogrammet Landmand søger kærlighed, men også Klar, Parat, Sy, Mit Frirum, Kurs mod fjerne kyster ekstra og Mit Livs Eventyr. 

I juni 2015 var Lene Beier vært på det royale bryllup mellem prins Carl Philip af Sverige og prinsesse Sofia, sammen med kollegaen Morten Ankerdal. 

I 2016 var hun deltager i den 13. udgave af Vild med dans.

Privat
Privat er Lene Beier gift med Anders Beier, sammen har de sønnerne Arthur og Otto.

Referencer

Eksterne henvisninger 
 

Personer fra Skive
Tv-værter fra Danmark
Vestlige Bug

Vestlige Bug eller Buh (; , ; , ;  ) er  en flod i Ukraine, Polen og Hviderusland, der udspringer i det podolske højland nær landsbyen Verkhobuzj i Lviv oblast. Vestlige Bug udmunder i Narewfloden nær Zegrzereservoiret, tæt på Narews udmunding i Wisla. Floden er 772 km lang og har et afvandingsareal på 39.400 km².

Vestlige Bug udgør 185 km af grænsen mellem Polen og Ukraine, samt 178 km af grænsen mellem Polen og Hviderusland,, og udgør dermed EUs østgrænse.

Indtil 1960'erne blev Narew anset for biflod til Bug. Bug er via floderne Mukhavets og Pripjat samt Dnepr-Bug kanalen forbundet med Dnepr.

Kilder

Eksterne henvisninger 

Floder i Lviv oblast
Floder i Volyn oblast
Floder i Brest voblast
Floder i Polen
Bhut Orange Copenhagen

Bhut Orange Copenhagen (også kendt som BOC) er den varemærkebeskyttede betegnelse for en danskudviklet chilisort, som er et kryds mellem den østindiske chilisort 'Bhut Jolokia' (Capsicum chinense × Capsicum frutescens) og en ukendt chili der muligvis er en habanero (en sort af C. chinense). Den opstod, da det, Søren Friis Larsen troede var en 'Bhut Jolokia', satte orange frugter i stedet for røde, da de blev dyrket på en altan i Hørsholm i 2009 - siden har Bjarne's frø og planter forædlet og videreudviklet sorten.  I dag er dyrkningen af BOC sat i system, og den kan købes i mange havecentre i Danmark.

Chili Klaus spiste Bhut Orange Copenhagen-chili sammen med den brasilianske TV-vært Bruno de Luca i 2014.

Kilde 

Chili
Sociokrati

Sociokrati er en styreform, som benytter sig af en samtykkebaseret beslutningsproces blandt individer og er en organisationsstruktur baseret på kybernetiske principper. Den første moderne implementering af sociokrati blev udviklet af Gerard Endenburg som en ny metode til at styre virksomheder, men metoden har også fundet anvendelse i offentlige, i private og non-profit organisationer, så vel som i fagmæssigt baserede sammenslutninger (en. 'professional associations').

Referencer

Litteratur 
 
 
 "The Creative Forces of Self-Organization" by John Buck and Gerard Endenburg, 20 pages, free .pdf download. 
 
 
 
 
 Romme, A.G.L., and G. Endenburg (2006). "Construction Principles and Design Rules in the Case of Circular Design ." Organization Science, vol. 17 (2): 287-297.
 Romme, A.G.L., "Domination, self-determination and circular organizing ." Organization Studies, vol. 20 (1999): 801-832.
 Romme, A.G.L. (1997). "Work, Authority, and Participation: The Scenario of Circular Organizing." Journal of Organizational Change Management, vol. 10 (2): 156-166.
 Romme, A.G.L. & A. van Witteloostuijn (1999). "Circular organizing and triple loop learning ." Journal of Organizational Change Management, vol. 12 (5): 439-453.
 

Styreformer
Kybernetik